मुंबईः लोकल ट्रेन में यात्रा कर रही महिला ने दिया बच्चे को जन्म  
शिवाजी महाराज टर्मिनस से ठाणे की यात्रा कर रही थी महिला
चलती ट्रेन में होने लगी थी प्रसव पीड़ा
प्राथमिक देखभाल के लिए ठाणे के वन रुपी क्लिनिक में किया गया भर्ती
मुंबई की लोकल ट्रेन में एक महिला यात्री ने बच्चे को जन्म दिया. महिला यात्री जब छत्रपति शिवाजी महाराज टर्मिनल से ठाणे स्टेशन की ओर यात्रा कर रही थीं तभी उन्हें पेट में दर्द होने लगा. ट्रेन जब अपनी रफ्तार से अगले स्टेशन की ओर बढ़ रही थी उसने बच्चे को जन्म दे दिया. चलती ट्रेन में महिला के बच्चे को जन्म देने पर रेलवे अधिकारियों ने कहा कि एक गर्भवती महिला ने शनिवार को मुंबई में एक स्थानीय ट्रेन में एक बच्चे को जन्म दिया.
अधिकारियों ने बताया कि जब ट्रेन ठाणे रेलवे स्टेशन की ओर बढ़ रही थी, तब उसने प्रसव पीड़ा में एक बच्चे को जन्म दिया. बाद में महिला को आपातकालीन उपचार के लिए ठाणे रेलवे स्टेशन पर रेलवे के एक क्लिनिक में ले जाया गया, जहां डॉक्टरों ने मां और बच्चे की प्राथमिक देखभाल की. बाद में उन्हें एक सरकारी अस्पताल में रैफर कर दिया गया.